
Գերշ. Տ. Նարեկ արքեպիսկոպոսի ողջոյնի խօսք

Ուրախութեամբ կ՚ողջունեմ ԾԱՆՕԹԱՆԱՆՔ ԱԶԳԱՅԻՆ ԱՌԱՋ-ՆՈՐԴԱՐԱՆԻՆ նախաձեռնութիւնը, որովհետեւ ՎԱՆԱՅ ՁԱՅՆ -ին միջո-ցաւ այս ծանօթացումը առիթ պիտի հանդիսանայ, որպէսզի մեր ժողո-վուրդի զաւակները աւելի մօտէն իմանան այն առաքելութեան մասին, որ Ազգ. Առաջնորդարանին ճամբով կը հասնի լիբանանահայութեան հաւա-քական կեանքին։ 
Ազգ. Առաջնորդարանը մեր բոլորին հոգեւոր-ազգային տունն է։ Այն ինչ որ կը կատարուի Ազգ. Առաջնորդարանին ճամբով, մեր բոլորին մասնակցութեամբ կրնայ արդիւնաւորուիլ` համայնական բարիքին համար, երբ,– ինչպէս պիտի լսէք շարունակական իննը հարցազրոյցնե-րով,– մեր կեանքին առնչուած բազմերես բնագաւառներ առաւել յստա-կութեամբ պիտի պարզուին եւ մեզ սոսկ տուողի եւ ստացողի, ունեւորի եւ կարիքաւորի, կատարողի եւ դիտողի վիճակէն դուրս բերելով յանձնառու հայորդիներ պիտի դարձնեն։ Ա՛յս իսկ է նպատակը այս հարցազրոյցներու շարքին, որոնք օղակ առ օղակ եկեղեցի-ժողովուրդ շղթան պիտի կազմեն ո՛չ թէ նկարագրական կամ քարոզչական նպատակով, այլ` գործակ-ցութեան հրաւէրով։ 
Ազգ. Առաջնորդարանը պաշտօնատեղի չէ, այլ ծառայական բազ-մաբնոյթ ներկայութիւն է, ուր ամեն հայ ըսելիք եւ մանաւանդ ընելի՛ք ունի` նոյնինքն իր հայ ըլլալով եւ ոչ թէ անպայման այս կամ այն հանգամանքով։ Ազգ. Առաջնորդարանը իր հովանին վայելող բոլոր կառոյցներով ինքզինք անդրանցող եւ իր զաւակները պարուորող մայրական այն ջերմ գիրկն է, ուր ամեն հայ սիրոյ եւ հոգածութեան առարկայ է։ Այս իմաստով իսկ, Ազգ. Առաջնորդարանը Հայ Եկեղեցի՛ն իսկ է որպէս աստուածահաստատ եւ ազգակերտ ներգործութիւն Լիբանանի ամբողջ տարածքին` Աստուած եւ ազգ անքակտելի ընդգրկումով։
Կը մաղթեմ, որ այս հարցազրոյցները լսելէ ետք չբաւարարուինք միայն Ազգ. Առաջնորդարանին ծանօթանալով, այլ մենք մեզի հարց տանք. «Ինչպէ՞ս կրնամ մաս կազմել այս սրբազան աշխատանքին»։ Ծանօ-թացումը թող մեզ մղէ նուիրեալ եւ պատասխանատու գործի՛։



1

